Na podlagi 9. člena Zakona o medijih (Uradni list RS, št. 110/06 - uradno prečiščeno besedilo, 69/06 - ZOIPub, 36/08 - ZPOmK-1, 90/10 - Odl. US, 87/11 - ZAvMS in 77/10 - ZSFCJA), petega odstavka 13. člena in 16. člena Statuta Občine Postojna (Uradni list RS, št. 30/07 in 53/10) je Občinski svet Občine Postojna na 7. redni seji dne 19. 12. 2011 sprejel

**O D L O K o spremembah
Odloka o ustanovitvi in izdajanju javnega glasila Občine Postojna**

1. člen

V Odloku o ustanovitvi in izdajanju javnega glasila Občine Postojna (Uradni list RS, št. 58/07, 73/07 in 37/10; v nadaljevanju: Odlok) se 2. člen spremeni tako, da se glasi:

»Ime glasila je »Postojnski prepih«.«

1. člen

V 2. stavku 1. odstavka 4. člena se besedi »štirikrat letno« nadomestita z besedo »mesečno«.

1. člen

Spremeni se 9. člen tako, da se glasi:

»Uredniški odbor šteje pet članov. Člane uredniškega odbora imenuje in razrešuje župan na predlog odgovornega urednika.

Odgovorni urednik lahko predlaga razrešitev posameznega člana uredniškega odbora, če s svojim delom ne deluje v skladu s programsko zasnovo in uredniško politiko glasila.«

1. člen

Spremeni se 12. člen tako, da se glasi:

»Odgovornega urednika imenuje in razrešuje župan. Odgovornega urednika se razreši, če s svojim delom ne deluje v skladu s programsko zasnovo in uredniško politiko glasila.«

1. člen

Ostale določbe Odloka ostanejo nespremenjene.

1. člen

Ta Odlok začne veljati naslednji dan po objavi v Uradnem listu Republike Slovenije.

Številka: 007-31/2011

Datum: 19. 12. 2011

Jernej Verbič

 Župan